Oʻrdaklar sarguzashti

„Oʻrdaklar sarguzashti“ () — AQSh animatsion teleseriali. Disney Television Animation studiyasi mahsuloti. Serial 1987-yilning 18-sentyabrida Disney Channel telekanalida birinchi marta efirga uzatilgan. Yakuniy qismi 1990-yilning 28-noyabrida efirga uzatilgan. Bu vaqt davomida serial 4 ta mavsumga boʻlinib, hammasi boʻlib 100 ta qism tayyorlangan. Serial gʻoyasi Carl Barks yaratgan „Uncle Scrooge“ komiksiga asoslangan. Serial boshida yangraydigan mashhur qoʻshiq Mark Mueller tomonidan yozilgan.

Oʻzbekistonda serial Yoshlar telekanalida efirga uzatilgan.

Serialdagi voqealar Calisota shtatining Duckburg () nomli oʻrdaklar shahrida boʻlib oʻtadi. Voqealar markazida Scrooge McDuck ismli milliarder, ammo hasis oʻrdak va uning uch jiyani — Huey, Dewey, Louiening boshdan kechirgan sarguzashtlari yotadi.

„Oʻrdaklar sarguzashti“ asosida 1990-yil „DuckTales the Movie: Treasure of the Lost Lamp“ nomli toʻliq metrajli multfilm ekranlarga chiqarilgan. Serialning ayni nomli rebut versiyasi 20172021-yillar davomida Disney XD telekanalida efirga uzatilgan.

 Qismlar 

 Asosiy qahramonlar 
 Scrooge McDuck (Alan Young ovoz bergan) — jahondagi eng badavlat oʻrdak, Duckburg shahrining obroʻli oʻrdaklaridan. Oʻta hasis, doim boyligini yanada oshirish payida yuradi. Asli shotlandiyalik. Yoshligida Amerikaga kelgan.
 Huey, Dewey va Louie Duck (uchchalasiga ham Russi Taylor ovoz bergan) — Donald Duckning jiyanlari. Donald harbiy-dengiz flotiga qoʻshilganda, ularni amakisi Scroogega qoldirib ketadi. Huey, Dewey va Louie tashqi koʻrinish jihatdan bir xil boʻlib, uchchalasi ham ayni futbolka va kepka kiyib yurishadi. Ularni faqat kiygan futbolka va kepkalari ranglariga qarab ajratish mumkin. Huey qizil, Dewey koʻk, Louie esa yashil tusli futbolka va kepka kiyadi.
 Webby Vanderquack (Russi Taylor ovoz bergan) — sevimli qoʻgʻirchogʻi qoʻlidan tushmaydigan koʻngilchan oʻrdak-qiz. Beakley xonimning nevarasi. Hayvonlarni yoqtiradi. Odatda pushti rangli koʻylak kiyadi.
 Launchpad McQuack (Terry McGovern ovoz bergan) — Scrooge McDuckning uchuvchisi. Parvozlari odatda falokat bilan yakunlanadi.
 Bentina Beakley (Joan Gerber ovoz bergan) — Scrooge McDuck xonadonida uy xizmatchisi. Webbyning ona tomondan buvisi.
 Aka-uka Beaglelar — itlardan iborat katta oila. Doim banklarni tunashga harakat qilishadi.
 Flintheart Glomgold (Hal Smith ovoz bergan) — Scrooge McDuckning azaliy dushmani, jahondagi ikkinchi eng badavlat oʻrdak. Doim eng badavlat oʻrdak boʻlishga intiladi.

 Manbalar 

 Havolalar  



Turkum:1980-yillar teleseriallari
Turkum:1980-yillar animatsion teleseriallari
Turkum:1990-yillar teleseriallari
Turkum:1990-yillar animatsion teleseriallari
Turkum:Walt Disney Pictures teleseriallari
Turkum:AQSh teleseriallari
Turkum:Animatsion teleseriallar
Turkum:Ingliz tilidagi televizion shoular